**[Nemzeti Jogszabálytár](https://njt.hu/)**

Mogyoróska Község Önkormányzata Képviselő-testületének 7/2022. (X. 6.) önkormányzati rendelete

a szociális célú tűzifa támogatás helyi szabályairól

 Hatályos: 2022. 10. 13

Mogyoróska Község Önkormányzatának Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében meghatározott eredeti jogalkotói hatáskörben, a Magyarország helyi önkormányzatairól szóló [2011. évi CLXXXIX. törvény 13. § (1) bekezdése 8a. pont](https://njt.hu/jogszabaly/2011-189-00-00#SZ13@BE1@PO8A)jában meghatározott feladatkörében eljárva a következőket rendeli el:

**1. A rendelet célja, hatálya**

**1. §** (1) Mogyoróska Község Önkormányzata a Magyarország 2022. évi központi költségvetésről szóló [2021. évi XC. törvény 3. melléklet](https://njt.hu/jogszabaly/2021-90-00-00#ME3)ének II.2.2.1. pontjában szabályozott települési önkormányzatok szociális célú tüzelőanyag vásárlásához kapcsolódó támogatás jogcímén 502 920.-Ft. összegű támogatásban részesült 24 m3 mennyiségű kemény lombos tűzifa megvásárlása érdekében.

(2) A rendelet célja, hogy Mogyoróska településen élők részére támogatást nyújtson. A szociális rászorultság alapján meghatározza a természetben nyújtott szociális ellátás, települési támogatás, egyszeri szociális célú tűzifa (a továbbiakban: tűzifa) juttatás jogosultsági feltételeit, az igénylés és az elbírálás menetét.

(3) A rendelet hatálya kiterjed Mogyoróska község közigazgatási területén állandó lakóhellyel rendelkező magyar állampolgárokra, akik életvitelszerűen a településen élnek.

**2. A támogatás feltételei, mértéke**

**2. §** (1) Az önkormányzat a rászoruló személyeknek a rendelkezésére álló keret mértékéig vissza nem térítendő természetbeni támogatást állapíthat meg, szociális célú tűzifát biztosíthat.

(2) A települési önkormányzat a szociális célú tűzifa támogatásban részesülő személytől ellenszolgáltatást nem kér.

(3) A szociális célú tűzifa szállításából származó költségek a települési önkormányzatot terhelik.

(4) A támogatás megállapításakor előnyben kell részesíteni azt a személyt, aki:

a) aktív korúak ellátására, vagy

b) időskorúak járadékára, vagy

c) települési támogatásra (különös tekintettel a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult, vagy

d) rendszeres gyermekvédelmi kedvezményben részesülő és hátrányos helyzetű vagy rendszeres gyermekvédelmi kedvezményben részesülő és halmozottan hátrányos helyzetű gyermeket gondoz, vagy

e) rendszeres gyermekvédelmi kedvezményben részesülő gyermeket gondoz, vagy

f) nyugdíjas, vagy

g) jövedelme közfoglalkoztatásból származik.

(5) A támogatási kérelem elbírálásakor különösen előnyben kell részesíteni azt a személyt, akinek esetében a [(4) bekezdés](https://or.njt.hu/eli/v01/546285/r/2022/7#SZ2@BE4)ben meghatározott feltételek közül, egyidejűleg több feltétel is fennáll.

(6) A [(4) bekezdés](https://or.njt.hu/eli/v01/546285/r/2022/7#SZ2@BE4)be nem tartozó kérelmező esetében méltányolható élethelyzetben lévők részesülhetnek szociális célú tűzifa támogatásban.

(7) A szociális célú tűzifa támogatás ingatlanonként egy jogosultnak állapítható meg, egy fűtési idényben csak egy alkalommal.

(8) A szociális célú tűzifa támogatás kizárólag természetbeni ellátás formájában nyújtható ellátottanként legfeljebb 2 erdei m3 mennyiségben. Az egyszemélyes háztartások a többszemélyes háztartásnak adott támogatás felét kapják.

(9) Az állam által biztosított szociális célú tűzifa támogatást meghaladó igény esetén a kérelmezők közül előnyben részesül a [2. §](https://or.njt.hu/eli/v01/546285/r/2022/7#SZ2)-ában felsorolt jogosultsági sorrendben előbb lévő kérelmező. A Képviselő-testület köteles az állam által biztosított teljes szociális célú tűzifa mennyiséget szétosztani, ennek alapján szükség szerint jogosult a kérelmezőhöz több tűzifát kiszállítani.

**3. §** (1) Nem jogosult szociális célú tűzifa támogatásra – függetlenül a [2. §](https://or.njt.hu/eli/v01/546285/r/2022/7#SZ2) - ban meghatározott feltétel teljesülésétől – az a személy, aki tűzifával egyáltalán nem fűthető ingatlan tekintetében igényli a támogatást.

(2) Az üresen álló, nem lakott ingatlanra a támogatás nem kérhető, illetve nem adható.

**3. A támogatás igénylésének menete**

**4. §** (1) A támogatás megállapítása iránti eljárás az e rendelet kérelemre vagy hivatalból indul.

(2) A kérelmet 2022. november 15. napjáig lehet benyújtani a Telkibányai Közös Önkormányzati Hivatal Fonyi Kirendeltségéhez. A határidő elmulasztása jogvesztő.

(3) A Képviselő-testülettől átruházott hatáskörben eljárva a polgármester jogosult a kérelmek elbírálására, illetve a szociális tűzifa támogatás hivatalból történő megállapítására. A polgármester a szociális célú tűzifa támogatásról legkésőbb 2023. január 31. napjáig dönt.

(4) A szociális célú tűzifa kiosztásáról és házhozszállításáról 2023. február 15. napjáig az önkormányzat térítésmentesen gondoskodik. A szociális célú tűzifa átvételét a jogosult átvételi elismervény aláírásával igazolja, amely tartalmazza a jogosult nevét, lakcímét, az önkormányzati rendelet megnevezését és számát, az átvételre kerülő tüzelőanyag fajtáját, mennyiségét, az átvétel dátumát, az átvevő aláírását.

**4. Vegyes rendelkezések**

**5. §1**

**6. §** Ez a rendelet 2022. október 12-én lép hatályba.

×